ตำบลโนนหัน

ตำบลโนนหัน เป็นตำบลใน อำเภอชุมแพ จังหวัดขอนแก่น

ประวัติ 
ประวัติความเป็นมา
เดิม ตำบลโนนหัน เป็นตำบลขึ้นตรงต่อ อำเภอภูเวียง จังหวัดขอนแก่น ต่อมาเมื่อปี พ.ศ. 2489 ตำบลชุมแพ ได้ยกฐานะขึ้นเป็น อำเภอชุมแพ ตำบลโนนหัน จึงเป็นตำบลหนึ่งของ อำเภอชุมแพ เป็นต้นมา เนื่องจาก ตำบลโนนหันเป็นตำบลขนาดใหญ่ มีความเจริญขึ้นตามลำดับ จึงได้แยกออกมาเป็นตำบลต่าง ๆ 4 ตำบล ดังนี้ 
 1.ตำบลโนนหัน อำเภอชุมแพ จังหวัดขอนแก่น
 2. ตำบลโนนคอม อำเภอภูผาม่าน จังหวัดขอนแก่น
 3. ตำบลนาหนองทุ่ม อำเภอชุมแพ จังหวัดขอนแก่น
 4. ตำบลโนนสะอาด อำเภอชุมแพ จังหวัดขอนแก่น

ภูมิศาสตร์ 
ตั้งอยู่ห่างจาก อำเภอชุมแพ ประมาณ 20 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
 ทิศเหนือ ติดกับ ตำบลหนองเขียด อำเภอชุมแพ จังหวัดขอนแก่น
 ทิศใต้ ติดกับ ตำบลโนนสะอาด อำเภอชุมแพ จังหวัดขอนแก่น
 ทิศตะวันออก ติดกับ ตำบลหนองไผ่ และ ตำบลหนองเขียด อำเภอชุมแพ จังหวัดขอนแก่น
 ทิศตะวันตก ติดกับ ตำบลโนนสะอาด อำเภอชุมแพ จังหวัดขอนแก่น

ประชากร 
ประชากรในตำบลโนนหันมีจำนวน 3,638 คน และ จำนวนครัวเรือน 827 ครัวเรือน มี 10 หมู่บ้าน

อาชีพ 
ประชากรส่วนใหญ่ประกอบอาชีพ ทำนา ทำไร่ และ ทอผ้า

สถานที่สำคัญ 
 หัวภูดิน
 สำนักงานองค์การบริหารส่วนตำบลโนนหัน
 โรงพยาบาลส่งเสริมสุขภาพตำบลโนนหัน
 หมวดทางหลวงโนนหัน
ที่ทำการไปรษณีย์โนนหัน ปณ.40290

วัดราษฏร์มหานิกาย 
 วัดแจ้งสว่างนอก
 วัดแจ้งสว่างใน
 วัดอุดมวิทยาราม
 วัดอัมพวัน
 วัดป่าธรรมชาติ
 วัดไตรรงค์

วัดราษฏร์ธรรมยุติกนิกาย 
 วัดป่าบ้านหนองม่วง

สถานศึกษา 
 โรงเรียนหนองม่วงประชานุกูล
 โรงเรียนร่องแซงชนูปถัมภ์ (บ้านร่องแซง)
 โรงเรียนโนนหันวิทยายน

อ้างอิง 
 เว็บไซต์เทศบาลตำบลโนนหัน 
 เว็บไซต์องค์การบริหารส่วนตำบลโนนหัน

โนนหัน